TVD, 11.9.2006


Naslov: EKSPLOZIJA V VIHRAH

Napoved za  voditelja:

Prebivalce vasi Vihre na Krškem polju je okrog 13. ure vznemirila močna eksplozija, ki je povsem uničila gospodarsko poslopje Vilija Zupančiča. Po prvih neuradnih podatkih Policijske uprave Krško je lastnik pri tem izgubil življenje. Policisti so kraj dogodka že zavarovali, delavci protibombne zaščite centra za forenzične preiskave iz Ljubljan pa so več ur ugotavljali, kaj je povzročilo eksplozijo in razdejanje. Čeprav je danes obletnica – 11. september, pa je kakršnokoli teroristično ali drugo dejanje pri tem izključeno.

T- "GORAN ROVAN>Vihre 
X- $Jože Grajžl


Močna in glasna eksplozija je med vaščani Viher povzročila nemajhen preplah, saj ni nihče vedel, kaj se je zgodilo.

T- ANGELCA MARGETIČ
X- Vihre


V objektu ob rojstni hiši 60 letnega Vili Zupančiča iz Brežic, ki mu je zdaj služila kot počitniška hišica, je prišlo do eksplozije. Česa, policija še ni ugotovila, saj v času ko to poročam preiskava še traja. Je pa bil pokojni Zupančič pred leti zaposlen v obratu Kemične industrije Kamnik pri Skopicah, zadnja leta pa kot miner pri HPG Brežice. Baje pa se je tudi ljubiteljsko ukvarjal s pirotehniko.

T- ALOJZ MARGETIČ
X- Vihre


Na obrazložitev, zakaj je prišlo do eksplozije, ki je umorila Vilija Zupančiča, bo potrebno še malo počakati, ko bodo svoje mnenje podali strokovnjaki. Je pa izključena kakršnakoli druga možnost in vsi zatrjujejo, da je šlo za nesrečo.

